Vita:Balatonkenese

message: A szócikkeben a Közlekedéssel kapcsolatban az alábbi sorokban sajnálatos pontatlanságok és valótlanságok (is) szerepelnek:
„Vasúti szempontból a Székesfehérvár–Balatonfüred–Tapolca-vasútvonalon fekszik, ez a MÁV 29. számú vonala. A szerelvények egy állomáson (Balatonkenese) és két megállóhelyen (Balatonakarattya és Balatonkenese-Üdülőtelep) állnak meg. A nyári időszakban sűrített menetrend és klimatizált, modern vonatok közlekednek.”
Tény, hogy NEM a nyári időszakban beszélhetünk sűrített menetrendről, hanem a téli időszakban beszélhetünk ritkított menetrendről! – Ez pedig nem mindegy.
A tapasztalat mutatja, hogy télen Balatonkenesére és a Balaton egész északi partjára alig járnak a vonatok, pedig sok ezer ember szeretne és tudna közlekedni, ha volnának vonatok, mondjuk legalább óránként, vagy másfél-óránként. Ezzel szemben átszállás nélküli vonat, télen, jó ha három közlekedik arra egy nap alatt. Ami ugye meglehetősen kevés, ha pl. arra utalunk, hogy az Alföld irányába (tehát a Balatonhoz képest az ellenkező irányba) Budapestről valóban óránként közlekednek a személyszállító vonatok (Kecskemét, Szolnok, Debrecen stb. felé). És az emberek örömmel használják is.
Pedig a népsűrűség hagyományosan a Dunántúlon a nagyobb, és ami nem mindegy: mindig is az Alföld volt az elmaradottabb térség, a Balaton viszont az ország turisztikai központja. – Tehát miről beszélünk?!
Aztán az idézett utolsó mondat második fele: klimatizált és modern vonatok NEM közlekednek Balatonkenesére (és a Balaton egész északi partjára sem)!
Ezek a szigorú tények. Csak teljesen leromlott állapotú, régi és minden szempontból elavult vonatok járnak arra felé, rendkívül lassú tempóban (átlag 30 km/h szégyenletes sebességgel) és ritkán!
„Menetrend szerinti hajójáratok kötik össze többek között Siófokkal és Balatonalmádival.”
Viszont nem lehet eljutni a Balatonon egyik végéből a másikba, hajóval, ami úgyszólván elég furcsa és döbbenetes...
Tudomásul vehető, hogy ez a szöveg valami turisztikai reklám leírásból lett kimásolva, de azért legyünk pontosak és korrektek, ha lehet.
--Kerdojel vita 2011. október 13., 00:33 (CEST)

message: Feltettem a galériába ezt a fényképet, Hungarikusz Firkász a törlését javasolja. (((akt | előző) 2017. július 23., 10:14‎ Hungarikusz Firkász (vitalap | szerkesztései). (13 387 bájt) (-79)‎ . . (→‎Balaton Fesztivál: Ez a kép nem alkalmas a Lord együttes illusztrálására. Semmi sem látszódik az együttesből. Kéretik tanulmányozni: Wikipédia:Képek#Tartalom) (visszavonás | köszönet) [ellenőrzés folyamatban]))
Ha azt mondaná Hungarikusz Firkász, hogy szerinte túl sok fénykép van már az oldalon, akkor nehezebb helyzetben lennék. Nehéz lenne egy ilyen érveléssel vitatkozni, ízlés dolga (is). Itt azonban egyszerűbb a dolog megitélése. A feltett fénykép nem a Lord együttest ábrázolja, hanem Balatonkenesét. Történt egy fontos dolog, hagyomány alapítása: először rendezték meg a nagyívűen elnevezett fesztinált. Magát a fesztivált, annak Szigethez közeli hangulatát illusztrálja a fénykép. A Lord játszott éppen. Én fontosnak tartom a minél pontosabb tárgymegjelölést, azért került a címbe a Lord. Szerintem vállalható. Üdv: – Elekes Andor vita 2017. szeptember 5., 19:52 (CEST)
thread_title:  Lord együttes a Balaton Fesztiválon  

message: Eszméletlen ez a nyüzsi. 2017-ben minden volt ami 2016-ban is volt Balatonkenesén. Jobban volt, többet volt. De ez még semmi. Nagyot álmodtak Balatonkenesén és nem kisebb címet adtak egy vadi új fesztiválnak: Balaton Fesztivál. Háromnapos volt, ez is jól sikerült. Ráadásul nem csak kenesei helyi erőkkel, hanem jegyzett nagy, országos, nemezetközi ?  nevekkel. Plusz észrevettük, hogy a Balaton legnagyobb vitorlás összejövetele is itt volt, a Boat Show. Rémes. Hungarikusz Firkász úgy akar kicsi lenni, hogy töröl amit lehet. Milyen alapon nyüzsög Balatonkenese ? Csak nem képzeli, hogy szépül, fejlődik és ez még a wikipédiába is bekerül ? És a tavasztól őszig tartó futóversenyekről, kerékpár eseményekről még nem is beszéltünk. Jó lenne észrevenni, hogy a szerkesztők nem lehetnek a magyar wikipédia fejlődésének akadályai. Nem ez a feladatuk. Adjunk némi esélyt a keneseieknek, esetleg a veszprémieknek, hogy mit tartanak fontosnak és mit nem. – Elekes Andor vita 2017. szeptember 13., 20:09 (CEST)
thread_title:  Rémes mennyi új dolog van !  

message: A szócikkből eltávolítottam az alábbi, ezzel a szakasszal megegyező című szakaszt:
„A 4. század közepén a Constantin császárral közeli kapcsolatban álló Seuso, Pannonia helytartója birtokközpontja a mai Szabadbattyán mellett volt. A Seuso kincslelet Vadásztálján ábrázolt lakoma a Balaton partján valószínűleg a Partfő alatt ábrázolja a mulatozó vadásztársaságot. Szabadbattyánhoz ez a tópart szakasz volt a legközelebb, a római korban a Balaton partja Kenese térségében a jelenlegi partszakasszal lényegében egyező volt.Anett Firnigl: The Lacus Pelso in the Roman Age The Lake Balaton and the Hydrography of the Balaton-Highland  Corvinus University of Budapest, Department of Garden Art”
Indok: a megadott forrásban egy szóval nem említi a szerző Balatonkenesét. – Regasterios vita 2020. szeptember 19., 11:38 (CEST)
Az kétségtelen, hogy a forrás név szerint nem említi Balatonkenesét. A forrás magával a Balatonnal foglalkozik a római korban, amikor Balatonkenese község nem létezett. Értelemszerűen nem említi magát a Partfőt sem. A forrás víztani (hidrológiai) leírásából viszont következik, hogy a régi római úton Szabadbattyán térségéből (római helytartói székhely) a Balatonhoz utazó Seusó a Partfő alatti térségben (Balatonkenese) érhette el a Balatont és értelemszerűen ott is lakmázozhatott. – Elekes Andor vita 2020. szeptember 20., 10:02 (CEST)
Ha jól értem, az „értelemszerűen ott is lakmázozhatott” már következtetés a részedről. Honnan tudod, hogy Seuso soha életében nem látta máshonnan a Balatont, mint a mai Balatonkenese partjairól? Milyen alapon állítod, hogy ez a lakoma egészen biztosan a Szabadbattyánhoz legközelebbi partszakaszon zajlott le, és máshol nem kerülhetett rá sor? – Regasterios vita 2020. szeptember 20., 16:39 (CEST)
Magától értetődő, hogy abban a korban az, aki a Szabadbattyáni helytartói palotából - saját birtokain keresztül - a Balaton partjára ért (a Partfőnél), az ott is lakmározott. Valószínűleg nem is voltak birtokai távolabb. – Elekes Andor vita 2020. szeptember 22., 15:13 (CEST)
Lehet, hogy így van, lehet hogy nem, de amíg erre megbízható forrást nem mutatsz, addig számomra úgy tűnik, hogy ez csak a te elméleted. – Regasterios vita 2020. szeptember 22., 15:20 (CEST)
thread_title:  Seuso lakomája 

message: Téves és teljesen jellegtelen fénykép van a cikk infoboxában - File:Balatonkenese2.jpg. Ez a fénykép légifotó, ami önmagában nem szerencsés. Szerintem a várost valami kellően általános, de azért jellegzetes dologgal célszerű ábrázolni. Ez a fénykép nem az. Másrészt ami a fényképen van, az egy jellegtelen, a forgalom elöl hermetikus lezárt intézményi terület, ahova sem a helyiek sem a turisták nem léphetnek be. Harmadrészt a légifénykép által ábrázolt terület legjobb tudomásom szerint n e m  Balatonkenese területe. Vita van tudomásom szerint Balatonkenese és Balatonakarattya között a két települést elválasztó határ vonaláról és ez a vitatott terület része. A fénykép a Honvéd Üdülő (korábban Fővárosi Üdülő) területét mutatja, azon belül is a lebontásra érett, 4.-es szálló területét, a mellette levő "tábornoki" villákkal. – Elekes Andor vita 2020. szeptember 20., 10:15 (CEST)
replies: text: Kedves , ez tévedés. A kép (ahogy HuFi is kedvesen idézett engem) a Hotel Marina Portot ábrázolja, a kép jobb szélén a jachtkikötő bejárata látható (és egy pici vízfelülete). A vasútállomás épületét (balra középen) nem lehet eltéveszteni, mögötte a 71-es főút, a kockaépület a posta. Jobbra látszik a vasúti átjáró, ahonnan a Kikötő utca indul balra, illetve (ami már nem látszik) innen jobbra kezdődik a kikötő előtti park. A fölfelé menő út a "faluba" (a régi településmaghoz) vezet. A képet kb. a É47,0297°,K18,165° (WGS84) pontról vehették fel, és nagyjából északra néz. Én azért vagyok ilyen "okos", mert a képen is látható ELTE vízisport-telepén (a szállodától hárommal balra) töltöttem sok évig a szabadságomat a családommal. Bazsola vita 2020. október 30., 06:14 (CET)
Előtte a :File:Balatonkenese1.jpg kép volt az infoboxban, az se túl jellegzetes. Nyugodtan cseréld le. – Regasterios vita 2020. szeptember 20., 16:42 (CEST)
Bazsola szerint a képen „Balatonkenese, Hotel Marina Port, háttérben a Kikötő utca és a vasútállomás” látható. Hungarikusz Firkász Ide írkássz! 2020. szeptember 24., 04:56 (CEST)
thread_title:  Téves fénykép a szócikkben